b'\n_START_ARTICLE_\nSpindulio sekimas\n_START_PARAGRAPH_\nSpindulio sekimo algoritmas (angl. ray tracing) \xe2\x80\x93 vienas trima\xc4\x8di\xc5\xb3 kompiuterin\xc4\x97s grafikos vaizd\xc5\xb3 formavimo metod\xc5\xb3. Pagrindinis veikimo principas \xe2\x80\x93 \xc5\xa1viesos spinduli\xc5\xb3 kelio sekimas, j\xc5\xb3 sugerties bei atspind\xc5\xbei\xc5\xb3 nuo sutikt\xc5\xb3 pavir\xc5\xa1i\xc5\xb3 \xc4\xafvertinimas. Nors realyb\xc4\x97je \xc5\xa1viesa sklinda i\xc5\xa1 \xc5\xa1viesos \xc5\xa1altinio ir atsispind\xc4\x97jusi nuo pavir\xc5\xa1i\xc5\xb3 patenka \xc4\xaf ak\xc4\xaf, dauguma algoritm\xc5\xb3 spindulius pradeda sekti nuo virtualios kameros (akies) iki \xc5\xa1viesos \xc5\xa1altinio. Toks atgalinis spinduli\xc5\xb3 sekimas, \xc5\xbeymiai pagreitina algoritmo veikim\xc4\x85, nes realyb\xc4\x97je tik nedaugelis \xc5\xa1viesos \xc5\xa1altinio skleid\xc5\xbeiamos \xc5\xa1viesos pasiekia ak\xc4\xaf._NEWLINE_\xc5\xa0iuo metodu galima gauti realisti\xc5\xa1kus rezultatus, nat\xc5\xabraliai gaunami \xc5\xa1e\xc5\xa1\xc4\x97liai, bei atspind\xc5\xbeiai nuo \xc4\xafvairi\xc5\xb3 pavir\xc5\xa1i\xc5\xb3. Ta\xc4\x8diau spinduli\xc5\xb3 sekimo algoritmai b\xc5\xabna gan l\xc4\x97ti tod\xc4\x97l retai naudojami u\xc5\xbeduotims kur vaizdai turi b\xc5\xabti generuojami didele sparta (pavyzd\xc5\xbeiui, kompiuteriniuose \xc5\xbeaidimuose). Spinduli\xc5\xb3 sekimo algoritmas pla\xc4\x8diai naudojamas kuriant 3D animacijas, gaunant fotorealisti\xc5\xa1kus vaizdus._NEWLINE_Spinduli\xc5\xb3 metimo (ray casting) algoritm\xc4\x85 galima laikyti supaprastinta spinduli\xc5\xb3 sekimo algoritmo versija. Supaprastintas algoritmas yra daug spartesnis ta\xc4\x8diau juo negaunami tokie efektai, kaip naudojant spinduli\xc5\xb3 sekimo metod\xc4\x85. Spinduli\xc5\xb3 metimo algoritme spindulys sekamas tik nuo akies iki artimiausio pavir\xc5\xa1iaus ir iki \xc5\xa1viesos \xc5\xa1altinio, spinduli\xc5\xb3 sekimo algoritme gali b\xc5\xabti sekama kaip spindulys atsispindi nuo daugelio tarpini\xc5\xb3 pavir\xc5\xa1i\xc5\xb3, kol pasiekia \xc5\xa1viesos \xc5\xa1altin\xc4\xaf. Pirmasis pristatytas spinduli\xc5\xb3 metimo algoritmas buvo 1986 metais, A. Apelio.'